Diari Oficial de la Generalitat Valenciana


Sumari del DOGV 9306, del 25-03-2022 (2022/2241)

RESOLUCIÓ de 15 de març de 2022, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2241


Data del document
:   15-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 15 de març de 2022, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020. [2022/2241]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents, i el contingut del qual serà el determinat en la legislació bàsica estatal.  
  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
L'article 160.2.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que les persones titulars de les conselleries, tant en l'àmbit dels seus departaments com en el dels organismes públics vinculats o dependents, són els òrgans competents per a aprovar el pla estratègic de subvencions de la conselleria, que comprendrà tant les pròpies del departament com les dels organismes públics vinculats o dependents.  
  
Mitjançant Resolució de 23 de març de 2020, d'aquesta conselleria, es va aprovar el Pla estratègic de subvencions per al període 2020-2023, el qual està en permanent procés d'adaptació a fi d'incloure els canvis que van introduint-se en les línies de subvenció. La Llei 8/2021, de 30 de desembre, de pressupostos de la Generalitat per a l'exercici 2022, inclou dos noves línies de subvenció nominativa que han de ser incorporades a l'esmentat document, així com la modificació d'una línia de subvenció nominativa ja existent. Tot això amb l'objectiu que el Pla estratègic de subvencions oferisca la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i la transparència en la gestió.  
  
Vist tot això i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 173/2020, de 24 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Modificar el Pla estratègic de subvencions 2020-2023 de la Conselleria d'Educació, Cultura i Esport, d'acord amb el següent detall:  
  
- Inclusió de la línia de subvenció S8639000, «Finançament de les despeses de funcionament i activitats de l'associació», en els termes de l'annex únic.  
- Modificació de la línia de subvenció S8567000, «Finançament de la rehabilitació del centre integrat titularitat de la Diputació de Castelló», en els termes de l'annex únic.  
- Inclusió de la línia de subvenció S8621000, «Finançament per a la construcció d'un centre d'innovació educativa i tecnologies digitals titularitat de la Universitat Jaume I de Castelló», en els termes de l'annex únic.  
  
València, 15 de març de 2022.- El conseller d'Educació, Cultura i Esport: Vicent Marzà i Ibáñez.  
  
  
ANNEX ÚNIC  
Modificació del Pla estratègic de subvencions 2020-2023  
  
S'inclou en el Pla estratègic de subvencions de la Conselleria d'Educació, Cultura i Esport 2020-2023, en el capítol referit a la Direcció General de Cultura i Patrimoni, una nova línia de subvenció:  
  
  
OBJECTIU ESTRATÈGIC 1: Foment de la promoció i difusió cultural i artística  
  
Codi línia de subvenció: S8639000  
Denominació: Associació PAYASOSPITAL  
Mode de concessió: concessió directa, art. 168.1 A  
Beneficiaris previstos: Associació PAYASOSPITAL  
Descripció i finalitat: finançament de les despeses de funcionament i activitats de l'associació.  
  
1. Àrees de competències afectades i sectors cap als quals es dirigeixen les ajudes:  
- El foment, promoció i difusió de les manifestacions culturals; la proposta i gestió d'ajudes i subvencions en l'àmbit de la promoció cultural.  
2. Objectius i efectes que es pretenen amb la seua aplicació:  
- Gestió d'ajudes a empreses culturals per al seu creixement econòmic i generació d'ocupació.  
- Millora, foment i divulgació del patrimoni cultural valencià.  
3. Mecanisme: concessió directa i instrumentada mitjançant conveni de col·laboració o mitjançant resolució.  
4. Delimitació de les línies bàsiques de les bases reguladores: Subscripció del corresponent conveni de col·laboració o resolució.  
5. Calendari: fins al 31 de desembre de cada any.  
6. Termini necessari per a la seua consecució: Anual.  
7. Costos previsibles per a la seua realització i fonts de finançament: 50.000,00 ?.  
8. Pla d'acció: un conveni o resolució cada any.  
9. Indicadors de seguiment i avaluació: percentatge d'execució de la subvenció.  
10. Resultats de l'avaluació del pla estratègic anterior: No constava en el pla anterior.   
  
S'inclouen en el Pla estratègic de subvencions de la Conselleria d'Educació, Cultura i Esport 2020-2023, en el capítol referit a la Direcció General d'Infraestructures Educatives, modificació d'una línia preexistent i una nova línia de subvenció.  
  
Objectiu estratègic 1.1: millorar la xarxa d'infraestructures educatives públiques a tots els nivells educatius, mitjançant obres consistents en ampliacions, adequacions i grans rehabilitacions i en la construcció de nous centres en funció de les necessitats que emanen de la planificació educativa.  
Amb aquest projecte la universitat castellonenca i la Conselleria busquen crear un hub de generació de coneixement i transferència en el món educatiu, tant en l'àmbit local com global, per a donar una resposta eficaç des de l'àmbit educatiu a les exigències del canvi social i tecnològic.  
  
Objectiu estratègic 1.3: aconseguir que els centres públics assolisquen els estàndards constructius adequats, segons el codi tècnic d'edificació, adequant els centres existents als canvis normatius per mitjà d'actuacions de diversa índole i complexitat. Eliminació de fibrociment i barreres arquitectòniques. Millora de les instal·lacions per a fomentar l'eficiència energètica, sostenibilitat i espais coeducatius.  
  
Modificació línia de subvenció: codi: S8567000.  
Denominació: Finançament de la rehabilitació del centre integrat titularitat de la Diputació de Castelló.  
Mode de concessió: concessió directa.  
Beneficiaris: Diputació Provincial de Castelló.  
Descripció i finalitat: reformar i renovar el centre integrat titularitat de la Diputació de Castelló (IES Penyeta - Complex Socioeducatiu Penyeta Roja)  
1. Àrees de competències afectades i sectors cap als quals es dirigeixen les ajudes:  
- Proposta i gestió de subvencions dins de l'àmbit funcional de la Direcció General d'Infraestructures Educatives.  
- Comunitat educativa usuària del Centre integrat de la Diputació de Castelló (Complex Socioeducatiu Penyeta Roja).  
2. Objectius i efectes que es pretenen amb la seua aplicació:  
- Cooperar amb la Diputació de Castelló en la reforma i renovació de les infraestructures educatives.  
3. Mecanisme: concessió directa instrumentada mitjançant un conveni de col·laboració.  
4. Delimitació de les línies bàsiques de les bases reguladores: subscripció del corresponent conveni de col·laboració entre el beneficiari i la conselleria concedent, compliment de les obligacions legals i pactades, així com justificació de la realització de les activitats.  
5. Calendari: la programació per a la seua execució comprén les anualitats i imports següents:  
  
2022 1.115.000 -  
3073 921.915 -  
Total 1.560.000 -  
  
  
6. Termini necessari per a la seua consecució: bianual.  
7. Costos previsibles per a la seua realització i fonts de finançament: 1.560.000,00 ?. Fons propis.  
8. Indicadors de seguiment i avaluació: grau d'execució de les inversions.  
  
Nova línia de subvenció: codi: S8621000.  
Denominació: construcció d'un centre d'innovació educativa i tecnologies digitals.  
Mode de concessió: concessió directa (art.168.a).  
Beneficiaris: Universitat Jaume I.  
Descripció i finalitat: conveni de col·laboració amb la Universitat Jaume I per a la construcció d'un centre d'innovació educativa i tecnologies digitals a Castelló de la Plana.  
  
1. Àrees de competències afectades i sectors cap als quals es dirigeixen les ajudes:  
- Proposta i gestió de subvencions dins de l'àmbit funcional de la Direcció General d'Infraestructures Educatives.  
- Universitat Jaume I.  
2. Objectius i efectes que es pretenen amb la seua aplicació:  
- Cooperar amb la Universitat de Castelló Jaume I (UJI) en la construcció (en els terrenys de la Universitat) d'un centre d'innovació en matèria de formació del professorat, destinat a fomentar la formació, la investigació i la transferència del coneixement en l'àmbit de les ciències de l'educació, que permetrà compartir espais i projectes entre els CEFIRE de la Conselleria i les unitats administratives i grups d'investigació de l'UJI que treballen en els esmentats àmbits.  
3. Mecanisme: concessió directa instrumentada mitjançant un conveni de col·laboració.  
4. Delimitació de les línies bàsiques de les bases reguladores: subscripció del corresponent conveni de col·laboració entre el beneficiari i la conselleria concedent, compliment de les obligacions legals i pactades, així com justificació de la realització de les activitats.  
5. Calendari: la programació per a la seua execució comprén les anualitats i imports següents:  
  
2022 (projecte+%obra+% direc. obres) 1.080.000,00 -  
2023 (%obra+% direc. obres) 3.456.000,00 -  
2024 (%obra+% direc. obres) 1.209.000,00 -  
Total 5.745.000,00 -  
  
  
6. Termini necessari per a la seua consecució: pluriennal.  
7. Costos previsibles per a la seua realització i fonts de finançament: 5.745.000,00 ?. Fons propis.  
8. Indicadors de seguiment i avaluació: grau d'execució de les inversions.